Nafarroako Parlamentuko Mahaiak, 2019ko irailaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako gaurkotasun handiko galdera, jakitekoa zer ildo lehenetsiko diren zerga eta aurrekontu arloetan.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko irailaren 9an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Bakartxo Ruiz Jasok, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakari María Chivite Navascuések Osoko Bilkuran ahoz erantzun dezan:

Kontuan izanda legegintzarako akordioaren arabera baliabide publikoak “efizientziaz gastatzea” izanen dela aurrekontu politikaren oinarrietako bat, egoera ekonomikoa are konplikatuagoa izanen dela aurreikusten den testuinguru batean, Nafarroako Gobernuak zer ildo lehenetsiko du zerga eta aurrekontu arloetan?

Iruñean, 2019ko irailaren 9an

Foru parlamentaria: Bakartxo Ruiz Jaso